3. ΝΟΜΟΘΕΤ. ΔΙΑΤΑΓΜΑ υπ’ αριθ. 4107 της 14/23 Σεπτ. 1960 (ΦΕΚ Α΄ 150) Περί τροποποιήσεως και συμπληρώσεως διατάξεών τινων του Ν.Δ. 3329/55 «περί συστάσεως Σώματος Ορκωτών Λογιστών» και άλλων τινών διατάξεων. Άρθρ.1.-Αι υπό τον έλεγχο των Ορκωτών Λογιστών υπαγόμεναι ανώνυμοι εταιρείαι, επιχειρήσεις παντός είδους, εκμεταλλεύσεις ή διαχειρίσεις δημόσιαι ή ιδιωτικαί, υποχρεούνται όπως κατά την συμφώνως τη κειμένη Νομοθεσία δημοσίευσιν του ισολογισμού των, δημοσιεύωσιν ομού και το περί της διαχειρίσεώς των πλήρες πιστοποιητικόν των διενεργησάντων τον έλεγχον Ορκωτών Λογιστών. Η παράλειψις της δημοσιεύσεως ταύτης επάγεται πάσας τας συνεπείας της μη δημοσιεύσεως του ισολογισμού. Άρθρ.2.-Εις πάσαν εν γένει περίπτωσιν διενεργείας ελέγχου, πραγματογνωσύνης κλπ. εξαιρέσει πραγματογνωμοσύνης διατασσομένης υπό των Δικαστηρίων, τον Ορκωτόν Λογιστήν ορίζει το Εποπτικόν Συμβούλιον. Τη αιτήσει των ενδιαφερομένων επιχειρήσεων, εκμεταλλεύσεων ή οργανισμών δύναται να ανατίθεται εις τους Ορκωτούς Λογιστάς και η μελέτη της λογιστικής οργανώσεως αυτών. Η διαδικασία υποβολής αιτήσεως προς χρησιμοποίησιν Ορκωτού Λογιστού και τα του διορισμού αυτού καθορίζονται δι’ αποφάσεων του Εποπτικού Συμβουλίου. Άρθρ.3-5.(Αντικαθίστανται αι παραγρ. 1 και 2 του άρθρ. 14 και τα άρθρ. 15 και 18 Ν.Δ. 3329/1955). Άρθρ.6.-Κυρούνται αι υπ’ αριθ. 1328 από 10 Ιουλ. 1957 και 100/1959 Πράξεις του Υπουργικού Συμβουλίου έχουσαι ούτω: Πράξις 1328 της 10ης Ιουλ. 1957 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν εισήγησιν των Υπουργών Συντονισμού και Εμπορίου έχουσαν ούτω:«Υπό του Ν.Δ. 3329/55 «περί συστάσεως Σώματος Ορκωτών Λογιστών» προεβλέφθη η επί διετίαν χρησιμοποίησις δύο βρεττανών Ορκωτών Λογιστών δια την οργάνωσιν του συσταθέντος Σώματος Ελλήνων Ορκωτών Λογιστών. Η πρόβλεψις δια επί διετίαν μόνον χρησιμοποίησιν βρεττανών Ορκωτών Λογιστών εγένετο με την προοπτικήν ότι θα καθίστατο δυνατή η ταχεία συγκρότησις του Σώματος και ότι θα εδίδετο και επαρκές περιθώριον χρόνου εις τους βρεττανούς όπως παρακολουθήσουν τα μέλη του νεοσυστάτου Σώματος εις το έργον των και παράσχουν εις αυτάς τας συμβουλάς των. Εν τούτοις η προκαταρκτική εργασία δια την οργάνωσιν του Σώματος και την επιλογήν των καταλλήλων προσώπων, εις ην η  συμπαράστασις των βρεττανών Ορκωτών Λογιστών απεδείχθη πολύτιμος, απήτησε περισσότερον χρόνον και ούτω, μόλις προ ολίγον μηνών ήρχησε το ουσιαστικόν έργον των Ελλήνων Ορκωτών Λογιστών. Η παρακολούθησις του έργου τούτου υπό εμπείρων ξένων Ορκωτών Λογιστών είναι, ως απεδείχθη και εις την πράξιν, αναγκαία και η συνέχισίς της επί τι χρονικόν διάστημα εισέτι, μέχρις ότου τα μέλη του Σώματος των Ορκωτών Λογιστών αποκτήσουν την απαιτουμένην πείραν εις την διεξαγωγήν του έργου των, απαραίτητος. Θεωρούμεν κατά συνέπειαν σκόπιμον και εισηγούμεθα την επί μίαν εισέτι διετίαν διατήρησιν δύο βρεττανών Ορκωτών Λογιστών, με δικαίωμα καταγγελίας της σχετικής συμβάσεως και προ της παρόδου της διετίας, εφ’ όσον ήθελεν εν τω μεταξύ αποδειχθή ότι αι υπηρεσίαι τούτων εις το Ελληνικόν Σώμα Ορκωτών Λογιστών δεν είναι απαραίτητοι», αποφασίζει: 1.Εγκρίνει την πρόσληψιν δύο βρετανών Ορκωτών Λογιστών επί μίαν διετίαν κατ’ ανώτατον όριον, αρχομένην από της λήξεως της δυνάμει του άρθρ. 17 του Ν.Δ. 3329/55 καταρτισθείσης συμβάσεως, χρησιμοποιηθησομένην κατά τα υπό του ανωτέρω Ν.Δ/τος οριζόμενα. Κατά τα λοιπά ισχύουν αι διατάξεις των παρ. 1 και 3 του άρθρ. 17 του Ν.Δ. 3329/55 «περί συστάσεως Σώματος Ορκωτών Λογιστών». 2.Η υπό του άρθρ. 6 του Ν.Δ. 3329/55 προβλεπομένη συμμετοχή εις το Εποπτικόν Συμβούλιον, ως μέλους, ενός Άγγλου Ορκωτού Λογιστού ισχύει επί μίαν διετίαν εισέτι από της λήξεως της εν αυτώ οριζομένης προθεσμίας. 3.Η παρούσα κυρωθήσεται νομοθετικώς. Εκδόσαν προς τούτο την υπ’ αριθ. 1328 παρούσαν πράξίν του.       Ο Πρόεδρος                                 Τα μέλη Πράξις 100 της 2ας Ιουλ. 1959 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν εισήγησιν των Υπουργών Συντονισμού και Εμπορίου, καθ’ ην το υπό του Ν.Δ. 3329/55 συσταθέν Σώμα Ορκωτών Λογιστών εξακολουθεί να έχη ανάγκην της τεχνικής συμπαραστάσεως και καθοδηγήσεως εμπείρων βρεττανών Ορκωτών Λογιστών, ιδία λόγω της επικειμένης επεκτάσεως των εργασιών του Σώματος και της συνεπεία ταύτης επαυξήσεως του αριθμού των μελών αυτού, αποφασίζει: 1.Εγκρίνει την πρόσληψιν επί μίαν διετίαν, αρχομένην από 1ης Ιουλ. 1959, μέχρι τριών βρεττανών Ορκωτών Λογιστών, χρησιμοποιηθησομένων ως τεχνικών συμβούλων του Σώματος Ορκωτών Λογιστών. Κατά τα λοιπά ισχύουν αι διατάξεις των παρ. 1 και 3 του άρθρ. 17 του Ν.Δ. 3329/1955 «περί συστάσεως Σώματος Ορκωτών Λογιστών». (Αντί της σελ. 108,73) Σελ. 108,73(α) Σώμα Ορκωτών Λογιστών 12.Ε.α.3 2.(Κατηργήθη δια της παρ. 2 της υπ’ αριθ. 221 της 21/23 Δεκ. 1963 Πράξεως Υπ. Συμβουλίου). Εκδόσαν προς τούτο την υπ’ αριθ. 100 παρούσαν πράξίν του, κυρωθησομένην νομοθετικώς μερίμνη του κ. Υπουργού Συντονισμού. Ο Προεδρεύων Αντιπρόεδρος Τα μέλη Άρθρ.7.-1.Δια Β.Δ/τος εφ’ άπαξ εκδιδομένου προτάσει των Υπουργών Συντονισμού και Εμπορίου και μετά σύμφωνον γνώμην του Εποπτικού Συμβουλίου του Σ.Ο.Λ. δύνανται να καθορισθώσιν τα της συνθέσεως του Σώματος Ορκωτών Λογιστών, βαθμολογικής κατατάξεως των μελών αυτού, τα των προσόντων διορισμού, τα της προαγωγής, πειθαρχικής ευθύνης και διαγραφής αυτών. 2.Ομοίως δια Β.Δ/των εκδιδομένων μετά γνώμην του Εποπτικού Συμβουλίου και προτάσει των Υπουργών Συντονισμού και Εμπορίου δύνανται να ρυθμίζωνται ο χρόνος και πάντες οι όροι και λεπτομέρειαι της ιδρύσεως ανεξαρτήτων γραφείων Ορκωτών Λογιστών ως και του τρόπου παροχής των υπηρεσιών των γραφείων τούτων. 3.Επιτρέπεται όπως δια Β.Δ/τος εκδιδομένου προτάσει των Υπουργών Συντονισμού και Εμπορίου, μετά γνώμην του Εποπτικού Συμβουλίου του Σ.Ο.Λ., κωδικοποιηθώσιν εις εν ενιαίον κείμενον αι ισχύουσαι διατάξεις περί Ορκωτών Λογιστών. Κατά την κωδικοποίησιν ταύτην δύναται να μεταβάλληται η σειρά και η αρίθμησις των κεφαλαίων, άρθρων, εδαφίων ή παραγράφων, να απαλείφωνται διατάξεις καταργηθείσαι και να τροποποιήται η φρασεολογία τούτων ίνα αύται προσαρμοσθώσι προς τας δια μεταγενεστέρων διατάξεων γενομένας τροποποιήσεις άνευ αλλοιώσεως της εννοίας του ισχύοντος κειμένου. 4.Εντός δύο μηνών από της ενάρξεως ισχύος του παρόντος Ν.Δ/τος θέσεις, Βοηθών Ορκωτών Λογιστών μέχρι του αριθμού 9 και Δοκίμων Ορκωτών Λογιστών μέχρι του αριθ. 24, δύνανται να πληρωθώσι δια διορισμού, βάσει της διαδικασίας του άρθρ. 10 παρ. 4 του Ν.Δ. 3329/1955, προσώπων εχόντων τα προσόντα του άρθρ. 10 παρ. 9 του Ν.Δ. 3329/55 και οπωσδήποτε υπηρετησάντων και ασκησάντων ελεγκτικά καθήκοντα παρ’ ημεδαπώ ή αλλοδαπώ Ορκωτώ Λογιστή. Εις τους ούτω διορισθησομένους ο χρόνος παλαιοτέρας πραγματικής ελεγκτικής προϋπηρεσίας παρ’ Ορκωτώ Λογιστή λογίζεται νομίμως διανυθείς εν τω βαθμώ εν ω ούτοι διορισθήσονται δια πάσας τας υπηρεσιακάς μεταβολάς, καθοριζόμενος δια πράξεως του Εποπτικου Συμβουλίου. 5.(Προστίθεται παράγραφος εις άρθρ. 16 Ν.Δ. 3329/1955). Σελ. 108,74(α) Άρθρ.8.-(Ερμηνεύεται το εδάφ. δ΄ παρ. 2 άρθρ. 6 Ν.Δ. 3329/1955). Άρθρ.9.-Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεώς του.